
Martfű Város Polgármesterétől

5435 Martfű, Szent István tér 1.

Telefon: 56/450-222; Fax: 56/450-186

E-mail:titkarsag@ph.martfu.hu

ELŐTERJESZTÉS

Martfű Város településrendezési terve módosításához környezeti vizsgálat készítésére 
Martfű Város Önkormányzata Képviselő-testületének 

2014. február 5-i ülésére
Előkészítette: Honti Gyula városi főépítész
                       Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés

Tisztelt Képviselő-testület!

Az egyes tervek, illetve programok környezeti vizsgálatáról szóló 2/2005. (I.11.) Korm. rendelet (továbbiakban: Rendelet) alapján a településrendezési tervek módosításánál a várható környezeti hatásuk jelentőségének eseti meghatározása alapján dönthető el a környezeti vizsgálat szükségessége.

A Rendeletben meghatározottak alapján megkértük a környezet védelméért felelős szervek szakmai véleményét.

A környezet védelméért felelős szervek a Gip4 ipari gazdasági területen belül, a Növényolajgyár és Sörgyár területén az építménymagasság növelése miatti rendezési terv módosításra vonatkozóan nem kérték a környezeti vizsgálat lefolytatását  tekintettel arra, hogy az érintett területen területfelhasználási változás nem történik, a fő funkció változatlan marad. A szabályozás módosítása - a Növényolajgyár és Sörgyár területét új alövezetbe sorolva - a jelenlegi építménymagassághoz igazodó és  technológia bővítés miatt szükséges, jelentős környezeti hatás nem várható.
Fentiek alapján javaslom a Tisztelt Képviselő- testületnek, hogy környezeti vizsgálatot ne készíttesen.
A Képviselő – testület döntését a Rendelet 5.§ (3) alapján, a környezet védelméért felelős szerveknek meg kell küldeni, melyről az Önkormányzat Főépítészének kell gondoskodni.
Kérem a Tisztelt Képviselő- testületet az előterjesztés megtárgyalására és az alábbi határozati javaslat elfogadására.

Határozati javaslat:

……. /2014.(…….) határozat
Martfű Város településrendezési terve módosításához környezeti vizsgálat készítéséről 

Martfű Város Önkormányzata Képviselő-testülete megtárgyalta  Martfű Város településrendezési terve módosításához környezeti vizsgálat készítésére szóló előterjesztést és az alábbiak szerint döntött:
Martfű Város Képviselő – testülete egyetért a környezet védelméért felelős szervek szakmai véleményével, mely szerint a Gip4 ipari gazdasági területen belül, a Növényolajgyár és Sörgyár területén az építménymagasság növelés miatti rendezési terv módosítással jelentős környezeti hatás nem várható, tekintettel arra, hogy az érintett területen területfelhasználási változás nem történik, a fő funkció változatlan marad, a szabályozás módosítása - a Növényolajgyár és Sörgyár területét új alövezetbe sorolva - a jelenlegi építménymagassághoz igazodó és  technológia bővítés miatt szükséges.
A Képviselő - testület a 2/2005. (I.11.) Kormány rendelet 4.-5. §- okban kapott felhatalmazás alapján Martfű város ipari gazdasági területén  (Gip4) belüli építménymagasság növelésére  vonatkozó településrendezési terv módosításhoz kapcsolódó környezeti vizsgálatot nem készítteti el.
A határozatot a 2/2005. (I.11.) Korm. rendelet 5.§ (3) bekezdésben foglaltak szerint, a környezet védelméért felelős szerveknek meg kell küldeni, melyről az Önkormányzat Főépítészének kell gondoskodni.

Martfű, 2014. január 28.
                                                                                                      Dr. Kiss Edit 

                                                                                                      polgármester

A Határozatról értesülnek:

1.  Polgármester, 
2.  Jegyző, 
3.  Főépítész, 
4.  Hajdú – Bihar Megyei Kormányhivatal, Építésügyi Hivatalának Állami Főépítésze,   

     Debrecen, 

5.  JNSZ Megyei Kormányhivatal, Népegészségügyi Szakigazgatási Szerve, Szolnok
6.  Közép-Tisza vidéki Környezetvédelmi, Természetvédelmi Felügyelőség, Szolnok
7.  Hortobágyi Nemzeti Park Igazgatósága, Debrecen

8.  Kiszelovics Ildikó Településtervező, Szolnok, 

9.  Irattár

